Internet Explorer

Internet Explorer (lühendatult IE või MSIE) on veebibrauser, mida arendas Microsoft peamiselt nende Windowsi operatsioonisüsteemidele. Brauseri tugi lõpetati 2022. aasta 15. juunil, aga see on siiamaani saadaval teatud Windowsi versioonides, näiteks Windows 10 pikaajalise toega väljaannetes. 

IE lasti esimest korda välja 1995. aastal laienduspakis Plus! for Windows 95 operatsioonisüsteemile Windows 95. Hilisemad versioonid olid saadaval tasuta ja tulid kaasa uuemate Microsoft Windowsi operatsioonisüsteemidega (alates Windows95 OSR2), kus nad olid seatud vaikebrauseriks. Brauseri kaasapanemine operatsioonisüsteemiga aitas Microsoftil võita esimese brauserisõja Netscape'i vastu ning 2003. aastal oli selle kasutajate osakaal 95% kõigi brauserite hulgas. Osakaal hakkas vähenema pärast konkureerivate brauserite Firefoxi (2004) ja Chrome'i (2008) ilmumist ning mobiilsete operatsioonisüsteemide Android ja iOS populaarsuse tõusu tõttu, mis Internet Explorerit ei toetanud. 2012. aasta maini oli see siiski kõige kasutatavam brauser personaalarvutites.

Microsoft kulutas 1990. aastate lõpus Internet Exploreri arendamisele üle 100 miljoni dollari aastas ning 1999. aastaks oli projektiga seotud üle 1000 inimese. 2015. aastal jõudis koos Windows 10 operatsioonisüsteemiga tarbijateni Microsoft Edge ning uute funktsionaalsuste arendamine IE jaoks lõppes 2016. aastal. 15. juunil 2022 teatas Microsoft, et loobub Internet Exploreri tarbijaversiooni toetamisest."Microsoft loobub pärast 27 aastat Internet Explorerist" ERR, 15. juuni 2022

Brauserit kritiseeriti omal ajal kolmanda osapoole tehnoloogia väära kasutamise pärast (näiteks Spyglass Mosaic'u lähtekoodi kasutamisest algsetes versioonides selle eest tasumata) ning turvalisuse ja privaatsusega seotud nõrkuste poolest. Internet Explorer 6 leidis kriitikat selle eest, et see ei toetanud uuemaid veebistandardeid, ning USA ja Euroopa Liit on pidanud Internet Exploreri integreerimist Windowsiga ausa brauserikonkurentsi vastaseks tegevuseks.

 Ajalugu 
Esimesed IE versioonid põhinevad NCSA Mosaici edasiarendustel Spyglassi Mosaicil, mis oli üks varasemaid kommertsbrausereid.

Versioonid
AegVersioonKaasa tulnud toodetesMärkmed August 1995 1.0 Windows 95 OEM väljalase või Plus! Pack lisa Windows 95 jaoks November 1995 2.0 Windows 95 OSR1 August 1996 3.0 Windows 95 OSR2 September 1997 4.0Windows 95 OSR2.5, Windows 98 18. märts 19995.0Windows 98 SE, Microsoft Office 2000, Windows 2000Viimane suurversioon Windows 3.1, Windows NT 3.x, Maci ja Unixi jaoksJuuli 20005.5Windows MeViimane versioon Windows 95 jaoks 27. august 2001 6.0 Windows XP, Windows Server 2003Viimane versioon Windows 98 SE, Windows Me, Windows NT4 SP6a ning Windows 2000 jaoks 18. oktoober 2006 7.0Windows Vista, Windows Server 2008 19. märts 2009 8.0Windows 7Viimane versioon Windows XP jaoks 14. märts 2011 9.0Brändiväline väljalaseViimane versioon Windows Vista jaoks; toetab Windows Vista SP2 või uuemat.26. oktoober 201210.0Windows 8, Windows Server 2012Toetab ka Windows 7 SP1 väljalaset.17. oktoober 201311.0Windows 8.1Toetab Windows 7-t alates 07.11.2013; osa funktsioonidest on ainult Windows 8-s.

Turuosa

2016. aasta septembris oli brauseri turuosa 10,73%.

 Viited 

 Välislingid 
 Koduleht
 Kristjan Port. "Internet Exploreri matustel pisaraid ei poetata" ERR Novaator, 18. märts 2015

Kategooria:Veebibrauserid